Steinbjørn B. Jacobsen

Steinbjørn Berghamar Jacobsen (født 30. september 1937 i Sandvík, død 12. april 2012 i Tórshavn) var en færøysk lærer og forfatter. Han er særlig kjent for sine barnebøker, men skrev også dikt, noveller, romaner, skuespill og erindringer.

Han gikk realskole i Tvøroyri, og var så til sjøs ved Grønland og Island frem til 1958. Han gikk deretter ved Askov højskole, og arbeidet som lærer ved en rekke skoler i Danmark i begynnelsen av 1960-årene. Jacobsen tok så eksamen i syv fag, og var så lærer ved Sankt Frans skúli i Tórshavn 1965–1966, og lærer i Húsavík på Sandoy 1966–1970. Han var også kommunalsekretær i Húsavíkar kommuna 1966–1970. Rektor ved Føroya Fólkaháskúli 1970–1980, og etter en periode utenlands fikk han fast jobb ved Tórshavnar kommunuskúli i 1981. Han hadde også årskontrakt ved Fróðskaparsetur Føroya 1982–1983, og permisjon 1989–1991. Jacobsen pensjonerte seg i 1997.

Jacobsen var med på å stifte Folkefylkingen mot EEC (Fólkafylkingin móti EEC) i 1971. Han var også aktiv i Havnar Ungmannafelag, og var styremedlem i Føroya Rithøvundafelag 1967–1979. Han var redaktør i Varðin sammen med Gunnar Hoydal 1977–1981, og styremedlem i det nystiftede Móðurmálslærarafelagið 1981–1987.

Han ble tildelt M.A. Jacobsens Heiðursløn for barnelitteratur i 1977, sammen med Bárður Jákupsson. Jacobsen ble senere tildelt prisen individuelt for henholdsvis skjønnlitteratur og barnelitteratur i 1981 og 1985.

Bibliografi

Referanser

Eksterne lenker 
 Steinbjørn B. Jacobsen hos Rithøvundafelag Føroya
 Steinbjørn B. Jacobsen hos Føroya Lærarafelag
 Steinbjørn B. Jacobsen på snar.fo

Færøyske forfattere
Færøyske romanforfattere
Færøyske barnebokforfattere
Færøyske lyrikere
Færøyske pedagoger
Personer fra Sandvík
Portal:Færøyene/artikler
Fødsler i 1937
Dødsfall i 2012